Oficiālais Vēstnesis L 070 , 09/03/2004 Lpp. 0022 - 0023



Padomes Regula (EK) Nr. 426/2004 (2004. gada 4. marts), ar ko 2004. zvejas gadam nosaka Kopienas pārdošanas cenas Padomes Regulas (EEK) Nr. 104/2000 II pielikumā uzskaitītajiem zvejniecības produktiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. decembra Regulu (EK) Nr. 104/2000 par zivsaimniecības un akvakultūras produktu tirgus kopīgo organizāciju [1], un jo īpaši tās 25. panta 1. un 6. punktu, tā kā: (1) Līdz zvejas gada sākumam jānosaka Kopienas pārdošanas cena katram Regulas (EK) Nr. 104/2000 II pielikumā minētajam produktam apmērā, kas ir vismaz 70 %, bet nepārsniedz 90 % no orientējošās cenas. (2) Ar Padomes Regulu (EK) Nr. 2326/2003 [2] nosaka 2004. zvejas gada orientējošās cenas visiem attiecīgajiem ražojumiem. (3) Tirgus cena būtiski atšķiras atkarībā no sugas un no tā, kā ražojumi tiek noformēti, jo īpaši kalmāriem un hekiem. (4) Tāpēc Kopienā izkrautu saldētu ražojumu dažādajām sugām un noformējuma veidiem ir jānosaka pārrēķina koeficienti, lai noteiktu cenu līmeni, kas veido Regulas (EK) Nr. 104/2000 25. panta 2. punktā minētos intervences pasākumus. (5) Šajā regulā paredzētie pasākumi ir saskaņā ar Zvejniecības produktu pārvaldības komitejas atzinumu, IR PIEŅĒMUSI ŠO REGULU. 1. pants Kopienas pārdošanas cenas, kas 2004. zvejas gadā piemērojamas Regulas (EK) Nr. 104/2000 II pielikumā uzskaitītajiem produktiem, un noformējuma veidi un pārrēķina koeficienti, uz ko tās attiecas, ir noteikti šās regulas pielikumā. 2. pants Šī regula stājas spēkā nākamajā dienā pēc publicēšanas Eiropas Savienības Oficiālajā Vēstnesī. To piemēro no 2004. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 4. martā Komisijas vārdā — Komisijas loceklis Franz Fischler [1] OV L 17, 21.1.2000., 22. lpp. [2] OV L 345, 31.12.2003., 27. lpp. -------------------------------------------------- PIELIKUMS PĀRDOŠANAS CENAS UN PĀRRĒĶINA KOEFICIENTI Tirdzniecības noformējuma veidi: - veseli, netīrīti: produkti, kam nav veikta nekāda apstrāde, - tīrīti: produkts ir vismaz izķidāts, - čaula: kalmāra ķermenis, kas ir vismaz izķidāts un bez galvas. Suga | Noformējuma veids | Pārrēķina koeficients | Intervences līmenis | Pārdošanas cena (EUR par tonnu) | Melnais paltuss (Reinhardtius hippoglossoides) | Veseli, ar galvu vai bez tās | 1,0 | 0,85 | 1663 | Heki (Meduccius spp.) | Veseli, ar galvu vai bez tās | 1,0 | 0,85 | 1069 | | Atsevišķa fileja | | | | | –ar ādu | 1,0 | 0,85 | 1274 | | –bez ādas | 1,1 | 0,85 | 1402 | Jūras karūsas (Dentex dentex un Pagdlus spp.) | Veselas, ar galvu vai bez tās | 1,0 | 0,85 | 1348 | Zobenzivs (Xiphias gladius) | Veselas, ar galvu vai bez tās | 1,0 | 0,85 | 3416 | Garneles un ziemeļgarneles Penaeidae | Saldētas | | | | a)Parapenaeus Longirostris | | 1,0 | 0,85 | 3430 | b)citas Penaeidae sugas | | 1,0 | 0,85 | 6921 | Sēpija (Sepia offidnalis, Russia maaosoma un Sepiola rondeletti) | Saldētas | 1,0 | 0,85 | 1705 | Parastie kalmāri (Loligo spp.) | | | | | a)Loligo patagonica | –veseli, netīrīti | 1,00 | 0,85 | 993 | –tīrīti | 1,20 | 0,85 | 1191 | b)Loligo vulgaris | –veseli, netīrīti | 2,50 | 0,85 | 2482 | –tīrīti | 2,90 | 0,85 | 2879 | Astoņkāji (Octopus spp.) | Saldēti | 1,00 | 0,85 | 1801 | Illex argentinus | –veseli, netīrīti | 1,00 | 0,80 | 678 | –čaula | 1,70 | 0,80 | 1153 | --------------------------------------------------